สังคมข่าวหุ้น
 ดัชนีหุ้นไทยปิดตลาด 1,569.02 จุด ลดลง 4.03 จุด มูลค่าซื้อขาย 36,778 ล้านบาท นักลงทุนต่างชาติขายสุทธิ 2,123 ล้านบาท กรอบการเคลื่อนไหวในแดนลบตามทิศทางเดียวกับภูมิภาคเอเชีย จากปัจจัยลบราคาน้ำมันตลาดโลกปรับลงหนัก ฉุดหุ้นอย่างหุ้นกลุ่มพลังงานลงตาม สำหรับแนวโน้มสัปดาห์นี้ดัชนีหุ้นไทยแกว่งไซด์เวย์และติดตามทิศทางราคาน้ำมัน ตัวเลขเศรษฐกิจสหรัฐฯ และผลการเลือกตั้งฝรั่งเศส ประเมินแนวต้าน 1,590 จุด แนวรับ 1,550 จุด...
8 พ.ค. 2560

เล็กเซียวหงส์
 ดัชนีหุ้นไทยปิดตลาด 1,569.02 จุด ลดลง 4.03 จุด มูลค่าซื้อขาย 36,778 ล้านบาท นักลงทุนต่างชาติขายสุทธิ 2,123 ล้านบาท กรอบการเคลื่อนไหวในแดนลบตามทิศทางเดียวกับภูมิภาคเอเชีย จากปัจจัยลบราคาน้ำมันตลาดโลกปรับลงหนัก ฉุดหุ้นอย่างหุ้นกลุ่มพลังงานลงตาม สำหรับแนวโน้มสัปดาห์นี้ดัชนีหุ้นไทยแกว่งไซด์เวย์และติดตามทิศทางราคาน้ำมัน ตัวเลขเศรษฐกิจสหรัฐฯ และผลการเลือกตั้งฝรั่งเศส ประเมินแนวต้าน 1,590 จุด แนวรับ 1,550 จุด…
*…THAI ถือว่า “ขึ้นสวรรค์ ลงนรก” เพียงชั่วข้ามคืน แต่ควันหลงเรื่องอยู่ดีๆ หุ้นขึ้น 18% ดูแล้วมูลค่าการซื้อขายมาจากนักลงทุนสถาบัน จึงคิดต่อไปว่าเสมือนมีการจงใจดันราคาหุ้น THAI หรือไม่ เพื่อผลักดันให้ราคาตราสารอนุพันธ์ (DW) อาทิ THAI28C1707A หรือ THAI28C1711A ปรับขึ้นตาม ทำให้นักลงทุนสถาบัน กอบโกยกำไรจากตราสารอนุพันธ์ (DW) กันไปงามๆ เลยทีเดียว…
*… TPIPP ชักเริ่มมีแรงซื้อเข้ามาหนาตาจนน่าแปลกใจ..แว่วมาว่าวันสองนี้ TPIPP จะประกาศงบไตรมาส 1/60 จึงมีแรงซื้อเก็งกำไรล่วงหน้า..และที่สำคัญสัปดาห์นี้จะได้รู้กันละว่ารายชื่อผู้ได้รับการจัดสรรหุ้นไอพีโอ TPIPP มีใครบ้างมีคนส่งซิกมาว่าแต่ละชื่อไม่ธรรมดาทั้งนั้น..อ้าว..คอยดูกันต่อไป…
*…COM7 กำลังเกาะกระแส TRUE ขึ้นเบอร์ 2 แทน DTAC ได้ไม่เท่าไหร่ เพียงข้ามคืนเจอแรงขายทำกำไรซะแล้ว ดูจากพื้นฐานไม่มีอะไรตื่นเต้นมากนัก เห็นได้จากยอดขายสมาร์ทโฟน-คอมพิวเตอร์ไม่ได้สวยหรูหรือเพิ่มขึ้นแบบก้าวกระโดด ทำให้ราคาหุ้น COM7 พอขึ้นมาปุ๊บเลยเจอแรงขายทันที..ใครยังไม่มีรอดูงบไตรมาส 1/60 จริงๆ จะดีกว่านะ…
*…CHO เริ่มเห็นแรงซื้อเข้ามาเรื่อยๆ หลังจาก ขสมก.ดูจะเอาจริง เอาจังกับการประมูล “รถเมล์เอ็นจีวีรอบใหม่ 489 คันและรถเมล์ไฟฟ้า 200 คัน” ล่าสุดกรมบัญชีกลาง ไฟเขียวกับ TOR เป็นที่เรียบร้อยแล้ว นั่นทำให้โอกาส CHO มีมากขึ้นเรื่อยๆ เพราะต้องยอมรับว่ามาถึงตรงนี้ไม่เห็นมีผู้ประกอบการใดๆ จะพร้อมเท่ากับ CHO อีกแล้ว..โดย “สุรเดช ทวีแสงสกุลไทย” ซีอีโอใหญ่ประกาศชัดว่าพร้อมลงสนามเต็มที่ และเป็นที่ชัดเจนจากขสมก.อย่างเป็นทางการว่า “CHO เป็นผู้ชนะการประมูล e-Ticket ระยะเวลา 5 ปี พร้อมติดตั้งอุปกรณ์บนรถโดยสารประจำทาง 2,600 คัน วงเงิน 1,786.59 ล้านบาท” อ้าวเก็งกำไรกันยาวๆ ไป…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา 09.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดย วิษณุ โชลิตกุล..
.*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดย สุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 09.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดย สุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น